钦定古今图书集成/明伦汇编/氏族典/第411卷 > 《廖用贤尚友录》 > 杜邺
## 钦定古今图书集成/明伦汇编/氏族典/第411卷 > 《廖用贤尚友录》 > 杜邺

按《汉书杜邺传》：“邺字子夏，本魏郡繁阳人也。祖父及
父皆至郡守，武帝时徙茂陵。邺少孤，以孝廉为郎，与
车骑将军王音善。平阿侯谭不受城门职，后薨，上闵
悔之，乃复令谭弟成都侯商位特进，领城门兵。邺见
音前与平阿有隙，即说音承顺圣意，加异往时凡议，
必与及之。音甚嘉其言，由是与成都侯商亲密。二人”
皆重邺，以为腹心，举侍御史。哀帝即位，迁为凉州刺
史。邺居职宽舒，少威严，数年，以病免。举方正直言，未
拜，病卒。